
PRAEFATIO. 


De  Persio  quidqnid  novimus  fere  habemus  ex  antj- 
qua  vita,  quam  codices  de  commeniario  Probi  Valerii  subla- 
lam  praedicant,  alii  fortasse  ad  Suetonii  Tranquilli  librum 
de  viris  illustribus  referre  malent,  quem  tamen  ipsuni 
Probum  auctorem  sequi  potuisse  O.  Jahnius  in  Ritschel. 
Parerg.  Plautin.  p.  618  et  Th.  Mommsenius  in  Comm. 
Soc.  lit.  Lips.  T.  I,  p.  677  docte  monuerunt;  hanc  igitur 
presse  secutus,  quoniam  etiam  de  poeta  ipso  novae  Sa- 
tirarum  illius  editioni  aliquid  praemitti  redemtor  honestis- 
simus  voluit,  quae  mihi  praeterea  ad  hanc  praefationem 
pertinere  visa  sunt,  aut  literarum  formis  distincta  ipsis  ve- 
teris  grammatici  verbis  interposui  aut  ad  finem  quanta 
potui  brevitate  subjeci. 

Tfatiis  igitur  est  Aultis  Persius  Flaccus  prtdie  Nonas 
Decembres  Fahio  Persico  Lucio  Vitellio  consuUbus^  qui  an- 
nus  erat  p.  Chr.  n.  34,  u.  c.  787 ;  decessit  VIII  Kalendaf 
Decembres  Publio  Mario  Asinio  Gallo  consulibus ,  id  est  p. 
Chr.  n.  62,  u.  c.  815,  unde  ne  duodetrigesimum  quidem 
annum  integrum  eum  complevisse  intelligimus.  Natus  esc 
in  Elruria  Volaterris  eques  Romanus^  sanguine  et  affinitate 
primi  ordinis  viris  conjunctus,  quo  ex  genere  non  dubita- 
mus  quin  etiara  Lucilii  ille  aequalis  fuerit,  quem  Catulus 
apud  Cic.  Orat.  II.  6.  25  omnium  suae  aetatis  hominum 
doctissimum  appellat  eidemque  nonnuUi,  teste  Cic.  Brut. 
26.  99 ,  orationem  a  Fannio  contra  C.  Gracchum  habitam 
tribuebant ;  —  decessii  autem  noster  ad  octavum  milliarium 
via  Appia  in  praediis  suis ,  quae  sunt  qui  Sat.  VI.  55  re- 
spici  putant,  quanquam  alia  quoque  in  Etruriae  conti- 
guaeve  Liguriae  ora  eum  possedisse  ex  ejusdem  satiraf» 
principio  facilc  colligimus.  Pater  ejus  Flaccus  pupillum  re 
liquit  morieus  annorum  fcre  sex*^  Fulvia  Sisennia  mater  nu- 
psit  postea  Fusio  equiii   Romano  et  eum  quoque  extulit  inter 

paucos  annoSy  unde  probabile  est  nostrum  in  ipsis  vitae 
primordiis  domesticis  calamitatibus  conflictatum  variis- 
que  pueritiae  suae  rectoribus  usum,  mox  destitutum, 
prius  quam  alii  solent  ad  eam  ingenii  maturitatem  per- 
venisse,  quam  in  adolescentuli  satiris  non  sine  admira- 
tione  deprebendimus.  Studuit  Flaccus  usque  ad  annum  duo- 
decimum  aetatis  suae  Volaterris;  deinde  Bomae  apud  gram- 
maticum  Remmium  Palaemonem,  quem  Sueton.  Hl.  gramm. 
23  principem  in  sua  professione  locum  tenuisse  testatur; 
el  apud  rhetorem  Verginium  Flavum,  etiam  Quintiliano  pas- 
sim  commemoratum  quemque  Tacitus  Ann.  XV.  71,  quia 
studia  juvenum  eloquentia  fovisset,  propter  claritudinem 
uominis  simul  cum  Musouio  a  Nerone  urbe  pulsum  esse 
tradit.  Sed  et  illius  exilium  post  mortem  demum  Persii 
contigit  et  L.  Annaei  Cornuli,  cujus  hic,  quum  esset  annorum 
sedecim,  ita  amicitia  uti  coepit,  ut  ab  eo  nusquam  discederet; 
a  quo  quod  vitae  scriptor  eum  inductum  aliquatenus  in  philo- 
sophiam  esse  ait,  ipse  Persius  in  quintae  satirae  principio 
cum  tanta  pietatis  et  grati  animi  testificatione  confirmat, 
ut  buic  inter  omues  poetici  ardoris  principatus  concedi 
debeat.  De  ipso  Cornuto  pluribus  disseruerunt  et  Ger. 
Joa.  de  Martini  in  Spec.  inaug.  Lugd.  1825.  8.  et  Fr. 
Osannus  in  Praef.  libri  de  natura  deorum  ab  ipso  Gottin- 
gae  1844  editi:  quorum  in  disputationibus  hoc  tantum 
miror,  quod  hominis  Leptitani  verum  nomen  Cornutum 
fuisse  arbitrati  sunt  Pburnutumque ,  quempassim  etScho- 
lia  et  codices  praebent,  adeo  spreverunt,  ut  hanc  nomi- 
nis  formam  ex  solo  pronunciandi  vitio  librariorumve  er- 
rore  repeterent;  equidem  ubi  frequentem  vocalis  u  in  op- 
pidis  Africae  usum  reputo,  prorsus  mihi  persuadeo  Afrum 
origine  Phurnutum  potius  appellatum  esse,  donec  in  civi- 
tatem  Komanam  Annaeorumque  gentem  receptus  barba- 
ram  vocem  in  latinae  speciem  converteret  eodem  exem- 
plo,  quo  principem  Apostolorum  Hebraeo  nomine  Sau- 
lum,  Romano  Paulum  fuisse  constat.  Quae  autem  in  ip- 
sius  nostrae  vitae  codicibus  mox  inconmiodo  loco  inserta 
leguntur :  nam  Cornutus  illo  tempore  tragicus  fuit  sectae  poe- 
ticae,  qui  lihros  philosophiae  reliquit ,  tam  inepta  sunt,  ut  eli- 
minari  ea  cum  Bergkio  in  Zeitschr.  f.  Alterth.  1845,  p. 

125,  qnam  emendatricem  operam  ludi  satius  esse  videa- 
tur ;  mihi  certe  nec  grammaUcum  pro  tragico  Prellerus  ibid. 
1846,  p.  43,  nec  tempore  Iragico  Osannus  in  Philol.  T.  11, 
p.  384  probavit,  utque  concedam  tragicum  poetam  Cor- 
nutum  cum  Welckero  griech.  Tragoed.  p.  1457  haberi 
vix  posse,  illud  tamen,  quod  rei  unice  convenire  jam 
Pithoeus  intellexit,  quomodo  cum  literarum  vestigiis  con- 
ciliem,  aegre  invenio.  Nimirum  Sloicae  sectae  magister 
Cornutus  fuit  eaque  disciplina  etiam  Persium  ita  imbuit, 
ut  neque  hujus  satiras  sine  illius  philosophiae  notitia  in- 
telligere  possis  neque  Stoicae  doctrinae  sinceriorem  in- 
terpretera  facile  invenias;  immo  plurimas  ejus  disputatio- 
ues  propius  ad  scholae  praecepta  quam  ad  ipsius  vitae 
usum  accedere  haud  immerito  dixeris ,  utque  sermonem 
Persii  innumeris  in  locis  ad  Horatii  imitationem  confor- 
matum  esse  docta  Casauboni  soUertia  comprobavit,  ita 
sententias  plerasque  iisdem  paene  verbis  apud  Epictetum 
aliosque  auctores  Stoicos  redire  ejusdem  commentarii  ma- 
nifesto  arguunt.  Quod  non  in  obtrectationem  vel  invi- 
diam  Persio  conflandam  dictum  esto,  tanquam  aliena 
magis  quam  sui  ingenii  virtute  poeticam  laudem  adeptus 
sit;  cujus  ingenuus  fervor  et  vehementia  summis  quibus- 
queausibusapta  hac  ipsa  re  apparet,  quodetiam  quae  ex- 
trinsecus  acceperat,  ita  in  succum  et  sanguinem  conver- 
tit,  ut  nisi  aliunde  edocti  omnia  ipsius  inventa  existima- 
remus;  hoc  taraen  salvo  ejus  honore  contendere  mihi  vi- 
deor,  poetam  illum  a  natura,  satiricum  ab  arte  potius  et 
schola  factum  esse. 

Sed  ut  ex  diverticulo  in  viara  redeam,  amicos  Per- 
sius  habuit  n  prima  adolescentia  Caesium  Bassum  poetam,  quem 
solum  Quintilianus  X.  1.  96  dignum  judicavit  qui  Hora- 
tio  adjiceretur,  et  Calpurnium  Staturam  vel  ut  Casaubo- 
nus  maluit  Suram ,  qui  vivo  eo  Juvenis  decessit,  idem  tamen, 
si  Sarpium  audimus  Quaost.  philol.  p.  11  sqq.,  eclogarum 
scriptor,  quae  nunc  Calpurnii  Siculi  nomine  feruntur, 
quanquam  id  commentum  nuperidoneis  argumentisimpug- 
natuni  est;  coluit  autcra  ul  patrem  Servilium  Nonianum,  prin- 
cipeni  civitatis,  ut  appoUatur  a  Plinio  N.  Histor.XXVHI. 
5,  quom  et  mornm   probitatc  ct   dicendi   facultato   inter 

paucos  clarum  certatim  veteres  laudibus  suis  extulerunt, 
cf.  Quintil.  X.  1.  102,  Plin.  Epist.  I.  13.  7,  Tac.  Ann. 
XIV.  19  etc,  eidemque,  ut  videtur,  Plotii  Macrini  noti- 
tiam  debuit,  hominis  sane  erudili,  ut  Scholiastae  verbis  utar 
ad  Sat.  n.  initium,  quae  satira  ipsi  Macrino  dedicata 
est,  paternoque  se  affeciu  diligentis,  qui  in  domo  Servilii  didice- 
rat,  a  quo  agellum  comparaverat  induito  sibi  pretio  aliquanto. 
Praeterea  cognovit  per  Cornutum  etiam  Annaeum  Lucanum, 
Pharsaliae  scriptorem  notissimum,  aequaevum  auditorem 
Cornuti;  sed  quamvis  suppar  aetate  Lucantis,  quem  p.  Chr. 
a.  38  natum  fuisse  constat,  adeo  mirabatur  scripta  Flacci^ 
ut  —  si  recte  Prellerus  1.  c.  grammatici  verba  ex  libro- 
rum  vestigiis  restituit  —  vix  retinerel  se  reciiantem  a  cla- 
more,  quin  illa  esse  vera  poemata  diceret,  sua  ipse  ludificaret 
(vel  suos  sc.  versus  ludos  faceret).  Sero  cognovit  et  Senecam, 
sed  non  ut  caperetur  ejus  ingenio,  quod  ut  in  adolescente 
Stoicae  sectae  et  ipso  dedito  mirum  videri  possit,  propius 
intuenti  magnam  et  incorruptam  hujus  judicii  sanitatem 
approbabit,  ut  qui  jam  tum  intellexerit,  quod  posteri  de 
Seneca  judicarunt,  in  scriptis  ejus  res  atque  sententias 
aut  inepto  inanique  impetu  esse  aut  levi  et  quasi  dicaci 
argutia,  eruditionem  autem  vernaculam  et  plebejam  nihil- 
que  ex  veterum  scriptis  habentem  neque  gratiae  neque 
dignitatis,  cf.  Gell.  N.  Att.  XII.  2.  Denique  usus  est  apud 
Cornulum  duorum  convictu  virorum  et  doctissimorum  et  san- 
ctissimorum  acriter  tum  philosophantium ,  Claudii  Agathini  (ita 
enim  Osannus  p.  xviii  librorum  lectionem  ^^a^t/rnw/ docte 
emendavit)  medici  Lacedaemonii  et  Petronii  Aristocratis  Ma- 
gnetis,  quos  unice  miratus  esl  et  aemulaius,  quum  aequales  es- 
seni,  Cornuii  minores  id  est  discipuli  ei  ipsi.  Idem  etiam  decem 
fere  annos  summe  dilectus  a  Paeto  Thrasea  est,  ita  ut  pere- 
grinareiur  quoque  cumeo  aliquando,  cognatam  ejusArriam  ha- 
bente  uxorem,  liliam  illius,  quae  marito  exemplum  mortis 
simul  et  solatium  fuit,  cf.  Plin.  Epist.  III.  11  et  16  deque 
ipso  Thrasea  praeter  alios  multos  Wexium  ad  Tacit. 
Agric.  p.  210  et  Schmidt  G-esch.  d.  Denk-  und  Glaubens- 
freiheit  im  ersten  Jahrh.  p.   352  sqq. 

Hacc  hactenus  de  adolescentia  Persii  et  familiaribus. 

quorum  omnium  eam  conditionematque  indolemfuisse  ap- 
paret,  ut  illorum  consuetudine  morum  ejus  candor  simul  cum 
mentis  acumine  aleretur,  temporum  autcm  depravationi  eum 
eo  infestiorem  reddi  necesse  esset,  quo  rariora  haec  exempla 
in  tanta  scelerum  omnis  generis  fertilitate  ad  eam  perfe- 
ctae  et  absolutae  virtutis  imaginem  accedere  vidcret,  quam 
ex  Stoica  disciplina  imbibisset;  eoque  solo  pacto  expli- 
catur ,  quomodo  adolesceus  jam  ad  tantum  vitae  commu- 
nis  fastidium  pervenire  potuerit,  ut  poeticam  facultatem, 
quae  in  ipso  esset,  ad  satiras  potissimum  scribendas,  hoc 
est  ad  illud  poesis  genus  conferre  vellet,  quod,  ut  ipse 
profitetur,  indignationis  evomendae  magis  quam  lectorum 
alliciendorum  causa  capesseretur.  Ipse  enim ,  si  vitae 
scriptorem  sequimur,  fuii  morum  lenissimnrum ,  verecundiae 
virginalis,  formae  imlchrae^  pielatis  erga  matrem  ei  sororem  ei 
amitam  cxemplo  suf/icicfitis ,  idcm  frugi  et  pudicus;  qui  ubi 
circa  BS  vicies  matri  el  sorori  rcliquit,  scriptis  tanium  ad  ma- 
i.rem  codicillis  Cornuto  rogavit  ut  daret  scstertia ,  ut  quidam^ 
ccntum,  ui  alii  volunt,  argenii  facti  pondera  viginti,  et  libros  circa 
septingenlos  Chrysippi  —  tot  enira  hunc  revera  scripsisse 
testatur  etiam  13iog.  L.  VII.  180  —  sive  hiblioihecam  suam 
omnem;  verum  a  Cornuto  sublatis  lihris  pecuniam,  sororihus, 
quas  frater  hcrcdes  fecerai ,  reliquii.  Ita  codices,  quorum  in 
lectione  si  quid  offendit,  scriptoris  negligentiae  tribuen- 
dum  esse  vidctur;  nunc  demum  haud  scio  an  sentcntia- 
rum  ordo  antiquus  turbatus  sit,  neque  statim  ad  scripta 
Persii  transilirc  scd  ita  velut  transitum  munire  debea- 
mus,  ut  quac  vulgo  in  fine  demum  leguntur,  huc  trans- 
.  feramus :  decessil  auiem  viiio  stomachi  anno  aetaiis  iricesimo, 
nimirum  ex  vetere  computandi  more,  quo  numerorum 
termini  utrimque  tanquam  integri  comprelienduntur, 
nisi  haec  quoque  emendando  ad  accuratiorem  numerum, 
quem  supra  posui,  rcvocare  praestat.  Adolescentis  certe 
mortem  describi  scquentia  doccnt,  ubi  graramaticus: 
$ed,  inquit,  mox  ut  a  schola  ci  magistris  divcrtii,  lccio  libro 
Lucilii  decimo  vehementer  satiras  componere  sluduii:  cujus  li- 
bri  principium  imilatus  cst  —  fortasse  in  ipsius  satirae  pri- 
mae  exordio,  ctsi  illum  versum  Scholiasta  de  primo  potius 
Lucilii  transhitura  csse  tradit  —  sibiprimo^  mox  omnibns 

delracturus,  cum  tanta  recentium  poetarum  el  oratorum  insecta" 
tione,  ut  etiam  Neronem  illius  temporis  principem  culpaverit, 
cujus  versus  in  Neronem  quum  ita  se  haberet:  auriculas  asini 
Mida  rex  habet,  in  eum  modum  a  Cornuto^  ipso  jam  tum  mor- 
iuo  (sic  Prellerus  1.  c.  p.  44 :  codd.  ipso  tanlummodo),  esi 
emendatus:  auriculas  asini  quis  non  habet?  ne  hoc  Nero  in  se 
dictum  arbitraretur.  Quanquam  de  ipsa  hujus  fabulae  au- 
ctoritate  si  ex  ea  fide  existimandum  est,  quae  illi  ex  cri- 
tica  ejus  loci  quem  spectat  conditione  accedere  videatur, 
haud  profecto  magna  existet  nec  multum  abest,  quin  quid- 
quid  in  his  ad  Sat.  I.  121  pertineat,  cum  Breitingero  et 
¥.  C.  R.  Rittero  tanquam  scioli  commentum  ex  prava 
illius  loci  interpolatione  petitum  ab  antiquae  vitae  cor- 
pore  abscindenda  et  eliminanda  esse  censeam;  cf.  Lect. 
Pers.  n,  p.  11.  Omnino  nihil  aut  a  Persii  persona  aut  ab 
ipsius  satirae  indole  et  dignitate  alienius  cogitari  potest, 
quam  si  quis  illius  aculeos ,  quod  olim  in  quarta  maxime 
eatira,  nuper  etiam  in  aliis  temptatum  est,  ab  universa 
vitae  humanae  notatione  ad  tecta  unius  hominis  ludibria 
detorqueat;  quem  etsi  concedimus  non  reipublicae  magis 
quam  corruptelae  sui  saeculi  priucipem  et  velut  antesi- 
gnanum  ab  hujus  reprehensione  eximi  nec  ipsum  potuisse, 
Persio  tamen  nunquam  eam  injuriam  faciemus ,  ut  candi- 
dissimum  adolescentem  satiricae  poesis  gravitate  adlibel- 
los  famosos  abusum  esse  Luciliique  et  Horatii  nomina 
venenatorum  telorum  officinae  praefixisse  credamus. 

Longe  vero  alia  causa  est  eorum  quae  ad  totius  li- 
belli  fortunam  et  originem  pertinentia  vulgo  antecedunt, 
nec  solum  illud  ipso  satirarum  habitu  et  orationis  genere 
commendatur:  et  raro  et  tarde  scripsil;  sed  etiam  sequen- 
tia  non  est  cur  in  dubitationem  vocemus:  hunc  ipsum  li- 
brum  imperfecium  reliquit,  modo  ita  haec  intelligamus,  ut, 
si  diutius  vixisset,  etiam  plures  eum  satiras  additurum 
fuisse  statuamus,  non  ut  ipsas  quae  exstant  rudes  et  im- 
politas  habitas  esse  existimemus.  Id  ipsum  adeo  est  quod 
grammaticus  versus  aliquot  demptos  esse  ait  uliimo  libro ,  ut 
quasi  finitus  esset,  novae  videlicet  satirae  principium,  quod 
premere  Cornutus,  quam  inchoatum  et  aflectum  publicare 
maluit.    Hic  enim,  ut  deinceps  legimus,  mortuo  Persio  li- 

bellum  leviter  reiractavit  el  Caesio  Basso  pelenti,  ttt  ipse  ede- 
ret,  tradidit  edendum:  quem  jam  tum  carminibus  editis 
clarnm  et  conspicuum  fuisse  ipsius  Persii  appellatio  in 
satirae  sextae  initio  satis  ostendit,  neque  hoc  ipso  argu- 
mento  uti  recuso  ad  tuendam  lectionem  v.  6  egregius  lu- 
sisse  senex ,  quam  ex  optimo  codice  Lugdunensi  olim  eru- 
tam  etiam  nunc  iu  ordinem  recipere  non  dubitavi.  Quam- 
vis  enim  Persii  ab  hujus  adolescentia  amicum  fuisse  Bas- 
sum  modo  legerimus,  aequalem  tamen  Persii  fuisse,  quod 
plerique  statuerunt,  inde  non  sequitur;  immo  planissime 
grammaticus  posterius  demum  ad  aequales  Persii  familia- 
res  transit;  Bassum ,  si  jam  tum  poetae  nomen  meruerat, 
provectiorem  aetate  fuisse  necesse  est,  sive  maxime  tunc, 
quum  amicitiam  cum  Persio  adolescentulo  junxit,  inter 
juvenes  censebatur,  hoc  moriente  facile  quinquagesiraum 
annum  attigisse  poterat,  cui  aetatis  gradui  Romani  sine 
ulla  dubitatione  senectutem  concesserunt,  cf.  Cic.  Att.  VI. 
6,  Horat.  Satir.  II.  1.  34,  Liv.  XXX.  30,  Stat.  Silv.  IV. 
9.  20.  De  aliis  Persii  scriptis  quae  grammaticus  compe- 
rerat,  his  verbis  narrat :  scripserat  etiam  Flaccus  in  puerilia 
praetextam  Vescio  —  vel  quocunque  alio  nomine  haec  fa- 
bula  fuit,  quam  Heinrichius  Resliunem,  Diintzerus  Be 
cium,  Prellerus  ex  alius  Scholii  vestigiis  Nasicum,  proxime 
denique  ad  literarum  ductus  accedens  Hertzius  (philol. 
klin.  Streifzug  1849,  p.  27)  ex  Liv.  IX.  25  Vesciam  in- 
scribi  maluit  —  et  odoLnoQL/icou  librum  unum  et  paucos  in  so- 
crum  Thraseae^  Arriam  malrem^  versus,  quae  se  ante  virum  oc- 
ciderat ;  sed  ea  omnia,  inquit,  auctor  fuit  Cormdus  matri  ejus 
ul  aboleret,  idque  consilium  ratum  fuisse  vel  inde  apparet, 
quod  jam  proximae  aetatis  auctores  unum  tantum,  quod 
nos  quoque  tenemus,  sex  satirarum  vohimen  noverunt; 
cf.  Quintil.  X.  L  94:  mullum  et  verae  gloriae  quamvis  uno 
libro  Persius  meruit,  et  Martial.  IV.  28.  7 : 

saepius  in  libro  memoratur  Persius  unOj 

quam  levis  in  tota  Marsus  Amazonide. 

At  enira  huuc ,  ut  ait  grammaticus ,  editum  librum  con- 

tinuo  mirari  et  diripere  homincs  coeperunt,  ejusque  studii  per 

omnia  deiuceps  saecula  propagati  nobis  quoquo  testes  et 

codicessat  multiantiquique  et  Scliolia  supersunt,  quae  etfli 

Cornuti  nomen  immerito  prae  se  ferunt,  tamen  ad  eam  ae- 
tatem  ascendunt,  quae  non  modo  omnes  quotquot  exstant 
codices  longe  superet,  sed  etiam  puriores  genuinae  anti- 
quitatis  fontes  quam  hi  ipsi  adire  potuisse  videatur.  Nam 
quod  Otto  Jahnius  in  editione  majore  ipsam  Scholiorum 
auctoritatem  adeo  elevare  conatus  est ,  ut  ea  ad  undecimi 
usque  saeculi  ineptias  deprimeret,  virum  integerrimum  si- 
mul  et  eruditissimum ,  cui  Persius  uni  plus  quam  superi- 
oribus  omnibus  in  unum  collectis  debet,  illius  judicii  er- 
rorem  dudum  abjecisse  confido,  postquam  et  Osannus  1. 
c.  p.  LXn  sqq.  complura  docte  contra  illum  monuit  et 
nos  tum  in  Prooem.  lect.  Gott.  1846  vel  Isidori  aetatem 
Scholia  nostra  excedere,  tum  in  disp.  de  Scholiorum  ad 
Juvenalem  genere  deteriore  lectionibus  aestivis  a.  1849 
praemissa  tantum  inter  haec  et  Pseudo  -  Cornutiana  ad 
Juvenalem  interesse  demonstravimus ,  ut  omne  illius  co- 
naminis  fundamentum  labefactatum  sit.  Ne  quis  autem 
ipsi  quam  nos  tuemur  Scholiorum  aetati  Barcinonensem 
satirarum  recensionem  aequiparet,  quam  a  nescio  quo  FI. 
Julii  Herennii  Sabini  V.  C.  protectore  domestico  a.  p.  Chr. 
402  institutam  antiquissimi  codices  Montispessulanus  et 
Romanus  subscriptione  sua  testantur,  hujus  recensionis, 
etiam  si  maxime  Scholiorum  aetatem  superet,  ipse  sub- 
scriptor  fidem  insigniter  minuit  fatendo  se  sine  antigrapho 
emendare  iemplasse;  ipsi  dcnique  quotquot  exstant  codices, 
si  ab  exiguo  palimpsesti  fragmento  Vaticano  discesseris, 
intra  nonum  vel  decimum  saecuhim  scripti  sunt;  quae 
quum  ita  sint,  etiam  nunc  illud  teneo,  quod  in  Lectionibus 
Persianis  Marb.  1842  editis  professus  vel  inventis  anti- 
quissimis  illis  libris  in  Analectis  de  aetate  et  usu  Scholio- 
rum  Persianorum  denuo  defcndi,  in  constituenda  Persii 
lectione  principe  loco  Scholiorum  atque  his  tacentibus 
demum  quamvis  bonorum  codicum  testimonia  audienda 
esse.  Quanquam  ne  horum  quidcm  tantum  ab  illis  dis- 
crimen  exstat,  ut  sive  quis  nostras  sive  Jahnii  rationes  se- 
quatur,  de  satiris  satis  emendate  legendis  desperandum 
sit;  immo  tanta  horum  testimoniorum  praestantia  tantus- 
que  in  plurimis  et  gravissimis  locis  consensus  est,  ut  quod 
jam  ante  hos  viginti  annos  inEphem.  Schol.  Darmst.  1833, 

p.  317  quasi  divinans  prae  me  tuli,  nunc  planissime  con- 
firmatum  videamus,  quidquid  ad  Persii  salutem  facien- 
dum  restet,  multo  minus  ad  critici  quam  ad  interpretis 
officium  pertinere.  Interpreti  enim  quum  multae  aliae 
difficultates ,  quae  Persio  cum  ceteris  suae  aetatis  scri- 
ptoribus  et  poetis  communes  sunt,  tum  haec  peculiaris 
objicitur,  cujus  haud  scio  an  unum  inter  veteres  Heraclitum 
Epliesium  tov  aY.oxsLvov  appellatum  ille  aemulum  liabuerit 
(cf.  Aristot.  Rhetor.  III.  5.  6,  Theon.  Progymn.  14  §.  IS), 
ut  passim  ancipiti  et  obscura  interpunctione  laboret;  in 
critica  vero  factitauda  conjectariam  opem  vix  unus  alter- 
que  locus  desiderat,  in  lectiouum  autem  varietate,  si  quis 
sana  et  incorrupta  via  incedat,  tam  raro  haerebit,  ut  quum 
ante  hos  duodecim  annos  ego  Jahniusque  suo  uterque 
judicio  verba  poetae  emendare  aggressi  essemus,  licet  a 
diversissimis  principiis  profecti  instrumentisque  prorsus 
aliis  usi  in  plerisque  ad  easdem  lectiones  deferremur, 
nunc  autera,  postquam  et  Jahnio  in  editione  rainore  raea 
et  mihi  Jahniaua  subsidia  praesto  fuerunt,  oppido  pauci 
et  minuti  loci  restent ,  in  quibus  raihi  ab  illo  dissentiendum 
visura  sit.  Horum  igitur  enuraeratione  huic  praefationi 
finem  iraponam,  ita  tamen,  ut,  ne  quis  me  commentorum 
meorum  tenaciorem  esse  existimet,  siraul  eos  adraisceara, 
in  quibus  nunc  ipse  Jahnio  auctore  ab  iis ,  quae  in  Le- 
ctionibus  Persianis  proposueram,  discessi. 

Prol.  4  Heliconiadas  Lect.  III,  p.  2,  Hcliconidas  Jahn. ; 
mihi  poeta  epicorum  numeros  dactylicos  respexisse  vide- 
tur.  —  V.  9  picamque  et  12  refulgeat  c.  Jalmio;  olim  pi- 
casque  et  refulserit.  —  Sat.  I.  6  examenve  Lect.  U,  p.  S, 
examenque  Jahn.  —  V.  S  a/i  c.  Jahnio ;  olira  at.  —  V.  9 
Itmc,  non  tum,  propter  sequentium  interpunctionem  dudura 
a  me  comraendatam,  ubi  v.  1 1  tunc  nostri  epanalepsis  est. 
—  V.  14  quod  retinui;  Jahnius  quo ^  quod  raanifesto  cor- 
rectori  debetur;  quanquam  hunc  excusat  lectio  v.  17  ab 
60  recepta  leges,  ubi  cur  ego  Irgens  servaverim,  dixi  Lect. 
II,  p.  12.  —  V.  32  circa  c.  Jalinio;  olira  circwn.  —  V.  66 
dirigat.^  non  derigat^  cum  Schol.  et  libris  plurimis.  —  V. 
74  quem . . .  dictaturam  Lect.  H,  p.  20;  vestera  dictatoriam 
dirlaturam  appellat  etirtmPlin.  N.  Hist.  XVIII.  3  §.  20.  — 

V.  76  Brisaei,  non  Brisei;  cf.  Steph.  Byz.  p.  186.  —  V, 
81  istuc  c.  Vatic,  istud  Jalin.  —  V.  86  doctas  retinui,  ne 
figurae  epitheto  suo  carerent;  doctiis,  quod  cum  Scaligero 
Jabnius  praetulit,  post  antecedentia  languet.  —  V.  97 
praegrandi  c.  Jahnio;  olim  vegrandi,  antiqua  varietate, 
qnam  tamen  contra  librorum  consensum  amplius  non  tueor. 
—  V.  115  Muci  c.  eodem  pro  i^w^/;  cf.  Heusdii  stud.  crit. 
deLucilio  p.  215. —  Sat.  11. 1 4  conrf^Vwr  scripsi  cum  Jahnio, 
quamvis  supparem  auctoritate  ducitur  olim  tuitus;  at  cf. 
Chaeremon  ap.  Stob.  Serm.  LXVIII.  22 :  yvvaiKcc  ^dmeiv 
KQSLZTOV  iaxLv  '^  ya^SLv.  —  V.  42  grandes  Lect.  11,  p.  26, 
pinguesJs^n.\  at  cf.  grandes  rhombos  patinasque  Hor.  Sat 
H.  2.  95,  grandes  ollas  Juv.  XIV.  171 ,  magisque  decet 
poetamvariareepitheta  quam  eodem  sensu  duo  usurpare; 
nam  pingues  sunt  crassae,  cf.  Weichert  poet.  reliqu.  p.  26. 
Contra  tucceta  pro  tucetis  libenter  ascivi;  cf.  Hildebr.  ad 
Appul.  n.  7,  ad  Arnob.  H.  42.  —  V.  45  accersis  Lect. 
in,p.  10;  ar cessis  Jsihn.',  cf.Wissowa  Lect.  Tacitin.  spec. 
n,  p.  11  sqq.  —  V.  47  flammas  cum  Jahnio,  non /lamma 
vel  flammis.  —  V.  54  exculias  Lect.  H.  p.  28;  excutiat 
Jahn.  minus  poetice,  praesertim  quum  pectore  laevo^  si  cor 
proprie  intelligatur,  abundet.  —  V.  61  terris  cum  Jahnio; 
olim  terras.  —  V.  62  hos  Lect.  IH.  1 1 ;  hoc  Jahn. ;  nobis 
favet  Kritz.  ad  Sallust.  Jugurth.  IV.  7.  —  V.  73  animi 
Lect.  ni,  p.  12;  aTiimo  Jahn. ;  genetivum  tuebuntur  etiam 
verba  animi  Juv.  IV.  91.  —  Sat.  IH.  13  quod  retinui;  sed 
Jahnius  argutius  quam  verius.  —  V.  29  censoremve  Lect. 
in,  p.  13;  censoremque  Jahn.  —  V.  34  rursum  Lect.  HI,  p. 
14,  rursus  Jahn. ;  cf.  Corte  ad  Lucan.  I.  391.  — V.  46 
dicere  ei  insatio  Lect.  H,  p.  33;  discere  non  sano  Jahnius 
blanda  specie;  sed  declamandi  ineptias  ridet,  non  di- 
scendi  pigi-itiam  excusat  poeta,  nec  laudes  magistri  ad 
memoriam  potius  quam  ad  actionem  spectarepoterant.  — 
V.  56  deduxit^  non  diduxit;  cf.  Sat.  V.  35  et  Lect.  H,  p. 
35.  — V.  60  in  quo  libri  fere  omnes;  in  quod  Jahn.  c.  edi- 
tis;  at  cf.  Lect.  H,  p.  36.  Contra  v.  67  et  pro  aul  scri- 
bere  c.  Jahnio  non  dubitavi.  —  V.  68  quam  Lect.  H,  p. 
37;  qua  Jahn.;  at  ipsa  regendi  ars  respicitur.  —  V.  78 
quod  satis  esi  sapio  equidem  praetuli,  quod  sapio  saiis  esi 

Jahnius;  at  nonne  hoc  etiam  philosophus  dicere  poterat? 

—  Sat.  IV.  3  0  Lect.  II.  p.  41  ;  hoc  Jahn.  —  V.  26  milvus 
oberrat  Schol.  librique  optimi,  alii  oberret:  Jahn.  exunius 
vestigiis  miluus  crrat.  —  V.  31  farratam  ollam  etiam  nunc 
tneor  Statii  exemplo  Silv.  1. 2.  1 46 :  plauseruni  limina  cycni. 

—  V.  33  frigas  pro  figas  quamvis  optimorum  testium  con- 
sensu  commendatum  nec  Jahnius  in  ordinem  recepit,  ne- 
que  ego  tantae  hypallagae  audaciam  praestare  sustinui; 
quae  tamen  in  Analectis  p.  14  sqq.  de  universo  loco  dis- 
putavi,  haud  muto,  Jahniumque  certe  hi  mores  scribendo 
summam  eorum  probasse  laetor.  —  Sat.  V.  8  Procnes  nos 
cum  antiquissimis  libris  ,  Prognes  Jahnius  ut  Juv.  VI.  644; 
idem  tamen  cycnum  ibid.  145,  utLachmann.  in  Lucret.  III. 
7.  —  V.  13  stloppo  Prisc.  I.  10.  58,  scloppo  Jahnius,  li- 
bros  magis  ut  videtur  quam  suam  persuasionem  secutus. 

—  V.  17  dicas  Schol.,  dicis  Jahn.  contra  quam  ipse  prius 
edidit,  multoque  certior  conjunctivi  ratio  constat.  —  V. 
19  bullalis  raultis  defendi  Lect.  I,  p.  32,  quibus  adde  cre- 
panles  adulationum  buUas  Sidon.  Apoll.  Epist.  I.  7;  Jahn. 
ampullaiis,  quo  caesuram  perire  dudum  annotavi,  nunc  vel 
in  ordinem  recepit,  Lachmannum testatus  ad  Lucret.  p.  4 1 3 ; 
ego  vero  malos  versus  vel  optimis  poetis  interdum  exci- 
disse  nunquam  negavi,  bonos  conjectando  pessumdari 
licere  etiam  nunc  pernego.  —  V.  26  his  Lect.  11,  p.  48, 
hic  Jahn.  —  V.  77  vappa  lippus  sine  copula  libcnter  cum 
Jahnio  recepi;  non  item  v.  117  in  pro  sub  peciorc,  quo  re- 
condita  malitia  multo  vividius  describitur.  —  V.  138  baro 
pro  varo  haud  gravate  admisi;  minus  tutum  v.  142  ni  pro 
nisi  visum  est;  v.  149  autem  temperare  mihi  non  potui, 
quin  veteri  meae  conjecturae  locum  inter  verba  poetae 
darem,  eo  tantum  temperamento  adhibito ,  ut  amdos  in 
avido  mutari  facilius  quam  in  avidi  videretur;  nummos 
vero ,  non  nummi  scribendum  fuisse  constanter  defendo. 
Peragere  enim  esse  consumere^  nostrum  durchbringen ,  ma- 
nifesto  ostendit  Sat.  VI.  22,  postulatque  contrarium  sui 
praecedens  nutrieras;  sicut  autem  nummos  quincunx  nu- 
trit,  ita  dcunces  eosdem  peragere  rectius  quam  ipsi  ab 
illis  peragi  dicentur;  utque  per  se  veri  absimile  est  su- 
dorem  epitheto  carere ,  ita  andus  sudor  commodissime  de- 

clarabit  mercatoris  avaritiam,  quae  tamen  tantum  abest 
ut  certum  eventum  habeat,  ut  haud  raro  majoris  lucri  cu- 
pidine  eam  pecuniam  perdat,  qua  modico  fenore  coUocata 
diu  secure  frui  potuisset.  —  V.  159  ast  plurimi,  quod  vel 
nonsequente^amew  suo  jureponi-poteratj  hoc  sequentenec 
hic  nec  11.  48  video  cur  languido  ^/  cedat.  —  V.  172 
accersar  pro  arcessat  libris ,  qui  fere  omnes  primam  certe 
personam  offerunt,  negare  Jahnius  non  debebat:  mox  au- 
tem  V.  174  exieras  nec  nunc  pro  exieris  et  ne  nunc  eidem 
cum  Ladewigio  et  Scheibio  eo  facilius  concedo,  quo  ma- 
gis  Horatii  quoque  editores  in  loco  gemino  Sat.  11.  3. 
262  vacillare  video;  cf.  Philol.  V,  p.  133.  —  Sat.  VI.  9 
cognoscite  pro  cognoscere  cum  eodem  recepi  propter  sequens 
juhet,  quod  imperativum  respicit;  ibidem  vero  v.  6  quod  e 
codice  Lugd.  scripsi  senex  pro  senes,  superius  jam  tuitus 
sum,  nec  transpositionem  hemistichiorum  v.  37  et  41  plu- 
ribus  commendare  libet,  quam  quae  in  eandem  sententiam 
jam  Lect.  11,  p.  61  disputavi.  Unum  addo,  potuisse  sane 
etiam  haec  cinere  ulterior  metuas ;  at  tu  meus  heres  ab  ipso 
Persio  contiuuari,  sed  omissis  tantum  versibus  37  —  40, 
qui  haud  scio  an  posterius  demum  ad  hunc  locum  acces- 
serint;  iidem  tamen  quum  certissimam  poetae  manum 
prae  se  feraut,  hunc  ipsum  statuendum  est  adjectis  illis 
eum  potius  sententiarum  ordinem  exsistere  voluisse,  quem 
singularura  nexu  arguente  restitui.  —  V.  61  poscas  Lect. 
III,  p.  33;  poscis  Jahn.;  at  coUigit  tantum  Persius  fieri 
posse  ut  alter  ad  talem  impudentiam  progrediatur.  — 
V.  66  repone  elegantius  utique  est  quam  oppone ;  item  ut 
opinor  v.  69  coquatur  quam  coquetur ,  quorum  utrumque 
Jalmius  ipse  in  superiore  editione  praetulerat;  nec  v. 
79  depunge  aut  a  libris  aut  a  sensu  adeo  commendari  ar- 
bitror,  ut  vel  hac  in  voce  Scholiorum  auctoritatem  Bar- 
cinonensi  familiae  posthabeam;  reposui  igitur  depinge^ 
quod  nemo  erit  quin  nunc  ut  alias  pro  describe  dictum  fa- 
cile  intelligat. 

Scr.  Gottingae  d.  H.  lun.  a.  MDCCCLIV. 


A.  PERSII  FIACCI 

SATIRARUM 

L  I  B  E  R. 


PROLOGUS. 

[lec  fonte  labra  prolui  caballino, 

Nec  in  bicipiti  somniasse  Parnasso 

Memini,  ut  repente  sic  poeta  prodirem.  5 

Heliconiadasque  pallidamque  Pirenen 

lllis  remitto,  quorum   imagines   lambunl 

Hederae   sequaces :   ipse   semipaganus 

Ad  sacra  vatum   carmen   alTero  nostrum. 

Quis  expedivit   psitlaco  suum   ^atos 

Picamque  docuit   verba  nostra  conari? 

Magister  arlis   ingenique  largilor  10 

Venter,  negatas   artifex  sequi  voces: 

Quod  si  dolosi  spes  refulgeat  nummi, 

Corvos  poetas  et  poetridas  picas 

Canlare  credas   Pegaseium   neclar. 


S  A  T  I  R  A    I. 

U   curas   hominum!   o   quanluni  est  in  rebus  inane! 
Quis  leget  haec? —  Min'  tu  istud   ais?  nemo  hercule!  — 

Nemo?  — 
Vel   duo,  vel  nemo.  —    Turpe   et  miserabile!  — •   Quare? 
Ne    mihi  Polydamas  et   Troiades  Labeonem 
P;;ietulerint?    nugao!   non,   si  quid  lurbida   Korna  ^ 

Elevet,  accedas,   examenve  improbura  in  illu 

Castiges   tnitina,  nec  te  quaesiveris  extra. 
Nam  Romae  quis  non — ?   ah  si  fas  dicere  I   sed  fas, 
Tunc,  quum  ad  canitiem  et  nostrum  istud  vivere  triste 
Aspexi  ac  nucibus  facimus  quaecumque  relictis,  lo 

Quum  sapimus  patruos;  tunc  tunc  —  ignoscite,  nolo; 
Qu id  faciam?  sed  sum  petulanti  splene  —  cachinno. 

Scribimus  inclusi,   numeros  ille,  hic   pede  liber, 
Grande  ah*quid,  quod  pulmo  animae  praelargus  anhelet; 
Scilicet  haec  populo  pexusque  togaque  recenti  15 

Et  natalicia  tandem  cum  sardonyche  albus 
Sede  legens  celsa,  liquido  quum  piasmate  guttur 
Mobile  collueris,  patranti  fractus  ocello. 
Hic  neque  more  probo  videas  nec  voce  serena 
Ingentes   trepidare  Titos,   quum   carmina  lumbum  20 

Sntrant,  et  tremulo  scalpuntur  ubi  intima  versu. 
Tnn',  vetule,  auriculis  alienis  colligis  escas? 
Auriculis,  quibus   et  dicas   cute  perditus  ohe! — ■ 
Quo  didicisse,  nisi  hoc  fermentum  et  quae  semel  intus 
Innata  est,  rupto  iecore,  exierit  caprificus?  —  25 

En  pallor  seniumque!    0  mores!   usque  adeone 
Scire  tuum  nihil  est,  nisi  te  scire  hoc  sciat  alter?  — 
At  pulchrum  est  digito  monstrari  et  dicier  hic  estl 
Ten'   cirratorum   centum   dictata  fuisse 
Pro  nihilo  pendas?  —  Ecce  inter  pocula  quaerunt       30 
Romulidae   saturi,  quid   dia  poemata  narrent. 
Hic  aliquis,   cui  circa  humeros  hyacinthina  laena  est, 
Rancidulum  quiddam  balba  de  nare  locutus, 
Phyllidas,   Hypsipylas,   valum  et  plorabile  si  quid, 
Eh*quat,  ac  tenero   supplantat  verba  palato.  35 

Assensere  viri;   nunc  non  cinis  ille  poetae 
Felix?  non   levior  cippus  nunc  imprimit  ossa? 
Laudant  convivae;   nunc  non  e  manibus  illis, 
Nunc  non  e   tumulo   fortunataque   favilla 
Nascentur  violae? —   Rides,  ait,   et  nimis  uncis  40 

Naribus  indulges;  an  erit  qui  velle  recuset 
Os  populi  meruisse,  et  cedro  digna  locutus 
Linquerc   nec  scombros   meluentia   carmina  nec  tiis?  — 

Quisquis  es,   o,   modo   quem  ex  adverso  dicere  feci. 

Non  ego,  quum  scribo,   si   forle  quid  aptius  exit —    45 

Quando  haec  rara  avis  est  —  si  quid  tamen  aptius   exit, 

Laudari  metuam,   neque  enim  mihi  cornea  fibra  esl; 

vSed  recti   finemque   extremumque  esse   recuso 

Euge  tuum  et  belle.    Nam  belle  hoc  excute  totum: 

Quid  non  intus  habet?   non  hic  est  Ilias  Atti  50 

Ebria  veratro?  non  si  qua  elegidia  crudi 

Diclarunt  proceres?   non  quidquid  deniqne  lectis 

Scribitur  in  citreis?   Calidum  scis  ponere   sumen, 

Scis  comitem  horridulum  trita  donare   lacerna, 

Et:  vernm^  inquis,  amo:  vernm  mihi  dicite  de  me.    55 

Qui  pote?  vis  dicam?   nugaris,  quum  tibi,  calve, 

Pinguis  aqualiculus   protenso  sesquipede  exstet. 

0  lane,  a   tergo  quem  nulla  ciconia  pinsit, 

iVec  manus  auriculas  imitari   mobilis   albas, 

Nec  linguae,  quantum  sitiat   canis  Appula,  tantael         60 

Vos,  0   patricius  sanguis,  quos  vivere  fas  est 

Occipiti  caeco,  posticae  occurrite  sannae! 

Quis  populi  sermo  est?  quis  enim,  nisi  carmina  molli 
Nunc  demum  numero  fluere,  ut  per  leve  severos 
EfTundat  iunctura  ungues  ?  Scit  tendere  versum  65 

Non  secus   ac  si  oculo  rubricam  dirigat  uno; 
Sive  opus  in  mores,  in   luxum,  in  prandia  regum 
Dicere,  res  grandes  nostro  dat  Musa  poetae. 
Ecce  modo  heroas  sensus  alTerre  videmus 
Nugari  solitos  graece,  nec  ponere  lucum  70 

Artitices  nec  rus  saturum  laudare,   ubi  corbes 
Et   focus  et  porci  et  fumosa  Palilia  foeno, 
Unde   Remus  sulcoque  terens   dentalia,   Quinti, 
Quem   trepida  ante  boves  diclaturam  induit  uxor 
Et  tua  aratra  domum  lictor   tulit — ■  euge  poeta!  75 

Est  nunc   Brisaei  quem  venosus   liber  Acci, 
Sunt   quos   Pacuviusque   et  verrucosa   moretur 
Antiopa,  aerumnis   cor  luctificabile  fulta? 
Hos   pueris  monitus  patres   infundere  lippos 
Quum  videas,  quaerisne,    unde   haec  sartago   loquendi  80 
Venerit  in  linguas,   unde  istuc  dedecus,   in  quo 
Trossulus   exsultal  tibi   per  subsellia   levis? 

l  ♦ 

Nilne  piidet  capiti  non  posse  pericula  cano 

Pellere,  quin  tepidum  hoc  optes  audire  decenter? 

Fur  es,  ait  Pedio;  Pedius  quid?  crimina  rasis  85 

Librat  in  antithetis,   doctas  posuisse  figuras 

Laudatur:  bellum  hocl  Hoc  bellum?  an,  Romule,  ceves? 

Men'  moveat  quippe  et,   cantet  si  naufragus,   assem 

Protulerim?  cantas,  quum  fracta  te  in  trabe  pictum 

Ex  humero  portes?  verum  nec  nocte   paratum  90 

Plorabit,  qui  me  volet  incurvasse  querella.  — 

Sed  numeris  decor  est  et  iunctura  addita  crudis. 
Claudere  sic  versum  didicit:  Berecyniius  Attis; 
Et:  qui  caeruleum  dirimebat  Nerea  delphin; 
Sic:  coslam  longo  subduximus  Appennino.  95 

Arma  virum^  nonne  hoc  spumosum  et  cortice  pingui, 
Ut  ramale  vetus  praegrandi  subere  coctum?  — 
Quidnam  igitur  tenerum   et  laxa  cervice  legendum? 
Torva  mimalloneis  implerunt  cornua  bombis^ 
Et  raptum  vitulo  caput  ablatura  superbo  100 

Bassaris  et  lyncem  Maenas  flexura  corymbis 
Euhion  ingeminat;  reparabilis  adsonat  echo? 
Haec   lierent,  si  testiculi  vena   ulla  paterni 
Viveret   in  nobis?   summa  dehimbe  saliva 
Hoc  natat  in  labris,   et  in  udo  est  Maenas  et  Attis,    105 
Nec  pluteum  caedit,  nec  demorsos  sapit  ungues.  — 

Sed  quid   opus  teneras  mordaci  radere  vero 
Auriculas?  vide  sis,  ne  maiorum  tibi  forte 
Limina  frigescant;  sonat  hic  de  nare  canina 
Littera. —  Per  me  equidem  sint  omnia  protinus  alba;  110 
Nil   moror.   Euge!  omnes,   omnes  bene  mirae  eritis  res. 
Hociuvat?    Hic,  inquis,  veto  quisquam  faxit  oletum? 
Pinge  duos  angues:    pueri,  sacer  est  locus,   extra 
Meiite !  discedo.  Secuil  Lucilius  urbem, 
Te  Lupe,  te  Muci,   et  genuinum  fregit  in   illis;  115 

Omne  vafer  vitium  ridenti  Flaccus  amico 
Tangit  et  admissus  circum  praecordia  ludit, 
Callidus    excusso  populum  suspendere  naso: 
Men'  muttire  nefas?  nec  clam,  nec  cum  scrobe,  nusquam? 
Hic  tamen  infodiam:  vidi,  vidi  ipse,  libelle:  120 

Auriculas  asini   quis  non  habet?  hoc  ego   operlum, 

Hoc  ridere  meum,  tam  nii,   nulla  tibi  vendo 

Iliade.    Audaci   quicumque    afflate  Cratino 

Iratum  Eupolidem  praegrandi  cum  sene  palles, 

Aspice   et  haec,  si  forte  aliquid  decoctius   audis.  126 

Inde  vaporata  lector  mihi  ferveat  aure: 

Non  hic,  qui  in  crepidas  Graiorum  ludere  gestit 

Sordidus,   et   lusco  qui  possit   dicere  liisce^ 

Sese   aliquem   credens,   Italo   quod  honore  supinus 

Fregerit  heminas   Arreti  aedilis   iniquas;  130 

Nec  qui  abaco  numeros   et   secto  in  pulvere  metas 

Scit  risisse  vafer,   multum  gaudere   paratus, 

Si  Cynico    barbam  petulans  nonaria   vellal. 

His  mane   edictum,   post  prandia  Calliroen  do. 


SATIRA   11. 

Hunc,  Macrine,   diem  numera  meliore  lapillo, 

Qui  tibi   labentes   apponit  candidus   annos; 

Funde  merum  genio.     Non  tu   prece  poscis   emaci, 

Quae  nisi  seductis  noqueas   committere   divis; 

At   bona  pars   procerum  tacita  libabit  acerra.  5 

Haud  cuivis  promptum  est  murmurque  humilesque  susurrob 

Tollere   de  templis  et  aperto  vivere   voto. 

Mens  bona^  fama^  fides^  haec  clare  et  ut  audial  hospes; 

Illa   sibi  introrsum   et  sub  lingua   murmurat:    0  si 

Ebulliat   patruus ,   praeclarum  funusl  et:    0  si  10 

Sub    rastro   crepet   argenti  mihi  seria   dextro 

Hercule!  pupillumve  utinam,  quem  proximus  heres 

Impello,    expungam!   namque   est  scabiosus,  et  acri 

Bile  tumet.    Nerio  iam  tertia  conditur  uxor!  — 

Haec  sancte  ut  poscas,  Tiberino   in  gurgite  mergis       15 

Mane  caput  bis  terque  et  noctem  flumine   purgas? 

Heus  age,  responde — •  minimum  est  quod  scire  laboro  — 

De  love  quid  sentis?  estne  ut  praeponere  cures 

Hunc —  cuinara?  cuinam?  vis  Staio?  an  scilicet  haeres? 

Quis  potior  iudex,   puerisve  quis  aplior  orbis?  20 

Hoc  igitar,  quo   tu  lovis  aurem  impellere   temptas, 
Dic  agedum  Staio :  pro  Inppiter!  o  hone^  clamet, 
luppiter!  at  sese  non  clamet  luppiter  ipse? 
Ignovisse  putas,  quia,  quum  tonat,   ocius  ilex 
Sulfure  discutitur  sacro  quam  tuque  domusque?  25 

An  quia  non  fibris  ovium  Ergennaque  iubente 
Triste   iaces   lucis  evitandumque  bidental, 
Idcirco  stolidam  praebet  tibi  vellere  barbam 
luppiter?  aut  quidnam  est,  qua  tu  mercede  deorum 
Emeris  auriculas?  pulmone  et  lactibus  unctis?  30 

Ecce  avia  aut  metuens  divum  matertera  cunis 
Exemit  puerum,  frontemque  atque  uda  labella 
Infami  digito  et  lustralibus  ante  salivis 
Expiat,  urentes  oculos  inhibere  perita; 
Tunc  manibus  quatit   et  spem  macram  supplice  voto     35 
Nunc  Licini  in  campos,  nunc  Crassi  mittit  in  aedes: 
Hunc  optet  generum  rex  et  regina;   puelJae 
Hunc  rapiant;  quidquid  calcaverit  hic,  rosa  fiatl 
Ast  ego  nutrici  non  mando  vota;  negato, 
luppiter,  haec  illi,  quamvis  te  albata  rogarit.  40 

Poscis  opem  nervis  corpusque  fidele  senectae: 
Esto  age;  sed  grandes  patinae  tuccetaque  crassa 
Adnuere  his  superos  vetuere  lovemque  morantur. 
Rem  struere  exoptas  caeso  bove,  Mercuriumque 
Accersis  fibra:  da  fortunare  Penates,  45 

Da  pecus  et  gregibus  fetum!  quo,  pessime,  pacto, 
Tot  tibi  quum  in  flammas  iunicum  omenta  liquescant? 
At  tamen  hic  extis  et  opimo  vincere  ferto 
Intendit:  iam  crescit  ager^  iam  crescit  ovile^ 
lam  dabitur^  iam^  iam!  donec  deceptus  et  exspes      50 
Nequiquam:  fundo^  suspiret,  nummus  in  imo! 

Si  tibi  creterras  argenti  incusaque  pingui 
Auro  dona  feram,  sudes  et  pectore  laevo 
Excutias  guttas,  laetari  praetrepidum  cor. 
Hinc  illud  subiit,  auro  sacras  quod  ovato  55 

Perducis  facies;  nam  fratres  inter  aenos 
Somnia  pituita  qui  purgatissima  mittunt. 

Praecipui  sunlo  silque  illis  aurea  barba. 

Aurum  vasa   Numae  Saturniaque   impulit  aera, 

Vtstalesque  urnas  et  Tuscum  tictile  mutat.  60 

0   curvae  in  terris  animae  et  coelestium  inanes! 

Quid  iuvat,  hos   templis  nostros  immittere  mores, 

Et  bona  dis  ex  hac  scelerata  ducere  pulpa? 

Haec  sibi  corrupto  casiam  dissolvit  olivo, 

Haec  Calabrum  coxit  vitiato   murice  vellus,  65 

Haec  baccam  conchae  rasisse  el  stringere  venas 

Fervenlis  massae  crudo  de  pulvere    iussit. 

Peccat  et  haec,   peccat:   vitio  lamen   iilitur:   at  vos 

Dlcite,   pontifices,  in  sancto   quid  facit  aurum? 

iVempe  hoc  quod   Veneri  donatae  a  virgine  pupae.         70 

Quin  damus  id  superis,  de  magna  quod  dare  lance 

IVon    possit  magni  Messallae  lippa  propago: 

Compositum  ius  fasque  animi,  sanctosque  recessus 

Mentis,   et  incoctum  generoso  pectus  honesto. 

Haec  cedo  ut  admoveam  templis,   et   farre   litabo.         75 


S  A  T  r  R  A    III. 

iNempe  haec  assidue?  iam  clarum  mane  fenestras 

Intrat  el  angustas  extendit  lumine  rimas: 

Sterlimus  indomitum  quod  despumare  Falernum 

Sufliciat,   quinta  dum  linea  langitur  umbra. 

En  qiiid  agis?  — •  Siccas  insmia  canicnla  messes  5 

lam  dudum  coquit  et  palula  pecus  omne  sub  ulmo  est 

Unus  ait  comitum.  —  Verumne?  itane?  ocius  adsit 

Huc  aliquisl  nemon'? —  Turgescit  vitrea  bilis: 

Findor —  ut  Arcadiae  pecuaria  rudere  dicas. 

lam   liber  el  positis   bicolor  membrana   capillis  10 

Inque  manus   chartae  nodosaqiie  venit  arundo. 

Turic  querimur,    crassus  calamo  quod   pendeat  humor, 

Nigra  quod  infusa  vanescat  sepia  lympha: 

Dilutas   qiierimur  geminet  quod  fistula  guttas. 

v^   miser  inque  dies  ultra  miser,   hucfne  rerum  16 

Venimus?  at  cur  non   potius  teneroque   columbo 

Et  similis  regum  pueris   pappare  minutum 

Poscis  et  iratus  mammae  lallare  recusas?  — 

An  tali  studeam  calamo?  — •  Cui  verba?  quid  istas 

Succinis  ambages?  tibi  luditur;   effluis  amens;  20 

Contemnere!    Sonat  vitium  percussa,  maligne 

Respondet  viridi  non  cocta  fidelia  limo. 

Udum  et  molle   lutum  es,   nunc  nunc  properandus  el  acri 

Fingendus  sine  fine  rota.    Sed  rure  paterno 

Est  tibi  far  modicum ,   purum  et  sine  labe  salinum  —  26 

Quid  metuas? —  cultrixque  foci  secura  patella. 

Hoc  satis?  an  deceat  pulmonem  rumpere  ventis, 

Stemmate  quod  Tusco  ramum  millesime  ducis, 

Censoremve  tuum  vel  quod  trabeate  salulas? 

Ad  populum  phalerasl  ego  te  intus  et  in  cute  novi.     30 

Non  pudet  ad  morem  discincti  vivere  Nattae? 

Sed   stupet  hic  vitio,  libris  increvit  opimum 

Pingue,  caret  culpa,  nescit  quid  perdat,  et  alto 

Demersus  summa  rursum  non  bullit  in  unda. 

iMagne  pater  divum,   saevos  punire  tyrannos  35 

Haud  alia  ratione  velis,  quum  dira  libido 

Moverit  ingenium  ferventi  tincta  veneno: 

Virtutem  videant  intabescantque  relicta. 

Anne  magis  Siculi  gemuerunt  aera  iuvenci, 

Et  magis  auratis   pendens  laquearibus   ensis  40 

Purpureas  subter  cervices  terruit,  irmis^ 

Imus  praecipiles  ^  quam  si  sibi  dicat  et  intus 

PaJIeat  infelix,   quod  proxima  nescial  uxor? 

Saepe  oculos,   niemini,  tangebam   parvus  olivo, 
Grandia  si  nollem  morituri  verba  Catonis  45 

Dicere  et  insano  multum  laudanda  magistro, 
Quae  pater  adductis  sudans  audiret  amicis. 
lure ;  etenim  id  summum ,  quid  dexter  senio  ferret, 
Scire  erat  in  voto;  damnosa  canicula   quantum 
Raderet;  angustae  collo  non  fallier  orcae;  50 

Neu  quis  callidior  buxum  torquere  flageliO. 
Haud  tibi  inexpertum  curvos  deprendere  mores, 
Quaequc  docet  sapiens  braccatis  illita  Medis 

Porliciis,  insomnis  quibus  et  detonsa  iuventus 

Invigilat,   siliquis   et  grandi  pasta  polenta;  55 

Et  tibi  quae  Samios   deduxit  lillera   ramos 

Surgentem  dextro  monstravit  limite   callem. 

Stertis  adhuc,  laxumque   caput  compage  soluta 

Oscitat  hesternum,   dissutis  undique   malls! 

Est   aliquid   quo   tendis,  et  in  quo  dirigis  arcum?  60 

An  passim  sequeris  corvos  testaque  lutoque, 

Securus  quo  pes  ferat,   atque  ex  tempore  vivis? 

Helleborum  frustra.   quum  iam   cutis  aegra  tumebit, 

Poscentes  videas:    venienti  occurrite  morbo! 

Et  quid  opus   Cratero  magnos  promittere  montes?         65 

Discite ,   o   miseri,   et  causas  cognoscite  rerum: 

Quid  sumus,    et  quidnam  victuri  gignimur;  ordo 

Quis  datus,  aut  metae  quam  moilis  flexus  et  unde ; 

Quis  modus  argento,   quid  fas  optare,  quid  asper 

Utile  nummus   habet;   patriae   carisque  propinquis  70 

Quantum  elargiri   deceat;  quem  te  deus    esse 

lussit,    et  humana  qua  parte  locatus  es  in  re; 

Disce,  nec  invideas,  quod  multa  lldelia   putet 

In  locuplete   penu,  defensis   pinguibus  Umbris, 

Et   piper  et  pernae,  Marsi  monumenta  clientis,  75 

Menaque  quod    prima  nondum  defecerit  orca. 

Hic  aliquis  de  gente  hircosa  centurionum 
Dicat:   Quod  satis  est  sapio  milii;  non   ego  curo 
Esse  quod  Arcesilas  aerumnosique  Solones, 
Obstipo   capite  et  figentes   lumine  terram,  80 

Murmura   quum  secum  et  rabiosa  silentia    rodunt 
Atque   exporrecto   trutinanlur  verba   labello, 
Aegroti  veteris  meditantes  somnia,   (jigni 
De  iiihilo  nihilmn^  in  nihibim  nil  posse  reverti. 
Hoc  est,  qiiod  palles?  cur  qiiis  non  prandeal,  hoc  est?  —  85 
His  populus  ridet,  multumque  torosa  iuventus 
Ingeminat  tremulos  naso   crispante  cachinnos.  — 
Inspice;  nescio  quid  trepidat  mihi  pechis  et  aegris 
Faucihvs  exsvperat  gravis  haliius;  inspice^  sodes! 
Qui  dicit  medico,   iussus  requiescere,  postquam  90 

Tertia  compositas   vidit  nox  currere  venas, 

De  maiore  domo,  modice  sitiente  lagena, 

Lenia  loturo   sibi   Surrentina  rogabit.  — 

Heus,  bone,  tu  palles! —  Nihil  est.  — •  Videas  tamen  istud, 

Quidquid  id  est:  surgit  tacite  tibi  lutea   pellis.  —  95 

At   tu   deterius   palles;    ne  sis   mihi  tutor; 

lam   pridem  hunc  sepeli:  tu  restas. —  Perge,  tacebo. — 

Turgidus  hic  epulis   atque  albo  ventre   lavatur, 

Gutture  sulfureas  lente  exhalante  mefites; 

Sed  tremor  inter  vina  subit,  calidumque  trientem         100 

Excutit  e  manibus,  denles  crepuere  retecti, 

Uncta   cadunt  laxis  tunc   pulmentaria  labris. 

Hinc  tuba,   candelae,  tandemque  beatulus  alto 

Compositus   lecto   crassisque  lutatus  amomis 

In   portam  rigidas  calces  extendit:  at   illum  105 

Hesterni  capite  induto  subiere  Quirites. 

Tange,  miser,  venas  et  pone  in  pectore  dextram.  — 
Nil  calet  hic.  —  Summosque  pedes  attinge  manusque.  — 
Non  frigent. —  Visa  est   si  forte  pecunia,  sive 
oandida  vicini  subrisit  molle  puella,  110 

Cor  tibi  rite  salit?  positum  est  algente  catino 
Durum  olus ,  et  populi  cribro  decussa  farina: 
Temptemus  fauces!   tenero  latet  ulcus  in  ore 
Putre,  quod  haud  deceat  plebeia  radere  beta. 
Alges,  quum  excussit  membris  timor  albus  aristas;      115 
Nunc  face  supposita  fervescit  sanguis  et  ira 
Scintillant   oculi,  dicisque  facisque,   quod  ipse 
Non  sani    esse  hominis  non  sanus  iuret  Orestes. 

Rem  populi  tractas? — ■  barbatum  haec  crede   magistrum 

Dicere,  sorbitio  tollit  quem  dira   cicutae  — 

Quo  fretus?  dic  o  magni  pupille  Pericli. 

Scilicet  ingenium  et  rerum  prudentia    velox 

Ante  pilos  venit,   dicenda  tacendaque   calles.  6 

Ergo  ubi  commota  fervet  plebecula  bile. 

Fert  anlmus    calidae  fecisse  silentia   turbae 
3Iaiestate  manus.    Quid  deiiide  loquere?  Quirites^ 
Iloc,  puta,  jioii  iustum  nst^  iUud  male^  rectius  illud. 
Scis   etenim  iustum  gemina  suspendere  lance  10 

Ancipitis  librae;   rectum  discernis,  ubl  Inter 
Curva  subit,   vel  quum  fallit  pede  regula  varo, 
Et  potis  es   nigrum    vitio  praelig-ere   theta? 
Quiu  tu   igitur,    summa  nequiquam  peile   decorus, 
Ante  diem  blando  caudam  iaclare  popello  15 

Desinis,  Anticyras  nieiior  sorbere    meracasl 
Quae  tibi  summa  boni  est?  uncta  vixisse  patella 
Semper  et   assiduo    cnrata  cutlcula  sole? 
Exspecta,  baud  aliud  respondeat  haec  anus.    I  nunc: 
Dinomaches  e(jo  sum.^  suftla,  sum  caudidus  — •  esto;  20 
Dum  ne  deterius  sapiat  pannucia  Baucis, 
Quum   bene  discincto  cantaverit   ocima  vernae. 
Ut  nemo  in  sese  temptat  descendere,    nemo, 
Sed  praecedenli  spectatur  mantica  tergol 
Quaesieris:  Noslin'   Vettidi  praedia? —  Cuius? —  2.') 

Dives  aiat  Curibus   quanlum   non  milviis  oberrat.  — 
Huricais,   liunc   dis    iratis  genioque  sinislro, 
Qul,  quandoque  iugum  pertusa  ad  compita   ligit, 
Seriolae  veterem  metuens   deradere  limum 
Ingemlt:   hoc  bene   sil !  tunicatum   cum  sale  mordens     30 
Caepe,   et   farratam   pueris   plaudentibus  ollam 
Pannosam  faecem   morlentis  sorbet  acetl?  — 
At   si   unctus   cesses   et  ligas  \i\  cute   solem. 
Est  j)rope   le   iguotus,   cubito  qiii   tangat  et  acre 
Despuat:  hi  mnres^  peuemque  arcanaque  lumbi  6b 

Runrantem  populo  marcentes  pandere  rultast 
Tu   qiHim  maxillis  balanatiim  gausape  pectas, 
Inguinibiis  quare  detonsus  gurgulio  exslat? 
Quinque  paluestritae  licet  haec  plantaria   veilant, 
Elixasiiue  nates   labefactent  forcij)e  adunca,  40 

Non  tamen  ista   lilix   ullo  mansuescit  aralro. 
Caedimus,   inqiie  vicem  praebemus  crura  sagittis. 
N'ivitur   hoc  [^acto;    sic   novimus.     Ilia   subter 
Cat-cum   vulniis  habes;   sed   lato  balteus  auro 

Praetegit.     Ut  mavis,  da  verba  et  decipe  nervos,  46 

Si   potes.  — •  Egregium  quum  me  vicinia  dicat, 
Non  credam? — •  Viso  si  palles,  improbe,   nummo, 
Si  facis  in  penem  quidquid  tibi  venit  amarum, 
Si  puteal  multa   cautus  vibice  flagellas: 
Nequiquam  populo  bibulas  donaveris  aures.  50 

Respue,  quod  non  es;  tollat  sua  muncra  cerdo; 
Tecum  habita :  noris,  quam  sit  tibi  curta  supellex. 

Vatibus  hic  mos  est,   centum  sibi  poscere  voces, 

Gentum   ora  et  linguas  optare  in  carmina  centum, 

Fabula  seu  moesto  ponatur  hianda  tragoedo, 

Vulnera  seu  Parthi   ducentis  ab  inguine  ferrum.     - 

Quorsum  haec?  aut  quantas  robusti  carminis  ofTas  5 

Ingeris,   ut   par  sit  centeno  gutture  niti? 

Grande  locuturi  nebulas  Helicone  legunto, 

Si  quibus  aut  Procnes,  aut  si  quibus  olla  Thyestae 

Fervebit,   saepe  insulso  coenanda  Glyconi; 

Tu  neque  anhelanti,  coquitur   dum  massa  camino,  10 

FoIIe  premis  ventos,   nec  clauso  murmure  raucus 

Nescio  quid  tecum  grave  cornicaris  inepte, 

Nec  stloppo  tumidas  intendis  rumpere  buccas. 

Verba  togae  sequeris  iunctura  callidus  acri, 

Ore  teres  modico,  pallentes  radere  mores  15 

Doctus  et  ingenuo  culpam  defigere  ludo. 

Hinc  trahe  quae  dicas,  mensasque  relinque  Mycenis 

Cum  capite  et  pedibus ,  plebeiaque   prandia  noris.  — 

Non  equidem  hoc   studeo,  bullatis  ut   mihi  nugis 

Pagina  turgescat,   dare  pondus  idonea  fumo.  20 

Secreti   loquimur:   tibi  nunc,  hortante   Camena, 

Excutienda  damus  praecordia,  quantaque  nostrae 

Pars  tua  sit,  Cornute,  animae,  tibi,  dulcis  amice, 

Ostendisse  iuvat:  pulsa,  dinoscere   cautus, 

Quid  solidum  crepet  et  pictae  tectoria  linguae.  25 

His  ego  centenas  ausim   deposcere  voces, 

Ut ,  quantum  mihi  te   sinuoso   in  pectore  fixi, 

Voce    traham  puia,   totiunque   hoc  verba  resignenl, 

Quod  latet  arcana  non   enarrabile  fibra. 

Quum   primum  pavido  custos  mihi  purpura  cessit,  30 

Bullaque  succinctis  Laribus  donata  pependit; 

Quum  blandi  comites  totaque  impune  Subura 

Permisit   sparsisse  oculos  iam  candidus   umbo; 

Quumque  iter  ambiguum  est   et  vitae  nescius  error 

Deducit  trepidas  ramosa  in  compita   mentes,  3f 

3Ie  tibi  supposui:   teneros  tu  suscipis   annos 

Socratico,   Cornute,   sinu;   tum  fallere  sollers 

Apposita  intortos  extendit  regula  mores. 

Et  premitur   ratione  animus  vincique   laborat, 

Artificemque  tuo  ducit   sub  pollice  vultum.  40 

Tccum  etenim  longos  memini  consumere  soles, 

Et  tecum  primas  epulis  decerpere   nocles: 

Unum  opus  et  requiem  pariter  disponimus  ambo, 

Atque  verecuuda  laxamus  seria  mensa. 

Xon  equidem  hoc    diibites,  amborum  Foedere  certo         45 

Consentire  dies  et  ab  uno    sidere  duci: 

Xostra  vel  aequali  suspendit  tempora  Libra 

Parca   tenax  veri,  seu  nata  fidelil)us   hora 

Dividit  in   Geminos   concordia  fata  duorum, 

Saturnumque    gravem  nostro  love  frangimus  iina :  50 

\escio  quod,  cerle  est  quod  me  tibi  temperat  astrum. 

jMille  hominum  species  et  rerum  discolor  usus; 
Velle   suum  cuique  est,  nec  voto  vivitur  uno. 
Mercibus  hic  Italis  mutat  sub  sole  recenti 
Rugosum  piper  et  pallentis  grana  cumini.  55 

Hic  satur  irriguo  mavult  turgescere  somno; 
Hic    campo   indulget;  hunc  alea  decoquit;   ille 
In  Venerem  putris;   sed  quum  lapidosa  cheragra 
Fregerit  articulos,  veteris  ramalia  fagi, 
Tunc  crassos  transisse  dies  lucemque  palustrcm  60 

Et  sibi  iam  seri  vitam  ingemuere  relictam. 
At  te  nocturnis  ijivat  impallescere  chartis: 
Cullor  enim  iuvenum  purgatas  inseris    aures 

Fnige  Cleanthea:  petite  hinc  puerique  senesque 

Finem  animo  cerlum  miserisque  viatica  canisl  — ■  65 

Cras  hoc  (iet  idem. —  Cras  liet? —  Quid?  quasi  magnum 

Nempe  diem  donas! —  Sed   quum  lux  altera  venit, 

lam  cras  hesternum  consumpsimus :  ecce  aliud  cras 

Egerit  hos  annos  et  semper  paulum  erit  ultra. 

Nam  quamvis   prope  te,   quamvis   temone  sub  uno         70 

Vertentem  sese  frustra  sectabere  canthum, 

Quum  rota  posterior  curras  et  in  axe  secundo. 

Libertate  opus  est,  non  hac,  ut,  quisque  Velina 

Publius  emeruit,  scabiosum   tesserula  far 

Possidet.    Heu  steriles  veri,  quibus  una  Quiritem  75 

Vertigo  facit!    hic  Dama  est  non  tressis  agaso, 

Vappa  lippus  et  in  tenui  farragine  mendax: 

Verterit  hunc  dominus,  momento  turbinis  exit 

Marcus  Dama:  papae!    Marco  spondente  recusas 

Credere  tu  nummos?    Marco  sub  iudice  palles?  80 

Marcus  dixit:  ita  est;  adsigna,  Marce,  tabellas. 

Haec  mera  libertas!  hoc  nobis  pilea  donant!  — 

An  quisquam  est  alius  liber,  nisi  ducere  vitam 

Cui  licet,  ut  voluit?  licet  ut  volo  vivere:  non  sum 

Liberior  Bruto? — •  Mendose  colligis,  inquit  85 

Stoicus  hic  aurem  mordaci  lotus  aceto: 

Haec  reliqua  accipio ;  licet  illud  et  ut  volo  tolle.  — 

Vindicta  postquam  meus  a  praetore  recessi, 

Cur  mihi  non  liceat,  iussit  quodcumque  voluntas, 

Excepto  si  quid  Masuri  rubrica  vetavit? —  90 

Disce,  sed  ira   cadat  naso  rugosaque   sanna, 
Diim  veteres  avias  tibi  de  pulmone  revello. 
Non  praetoris  erat'  stultis  dare  tenuia  rerum 
Officia  atque  usum  rapidae  permittere  vitae : 
Sambucam  citius  caioni  aptaveris   alto.  '-i^ 

Stat  contra  ratio   et  secretam  garrit   in  aurem, 
Ne  liceat  facere  id  quod  quis  vitiabit  agendo. 
Publica  lex  hominum  naluraque  continet  hoc  fas, 
Ut  teneat  vetitos  inscitia  debilis  actus. 
Diluis  helleborum,  certo  compescere  puncto  JOO 

Nescius  examen:  vetai   hoc  natura   medendi: 

iVavem  si  poscat  sibi  peronatus  arator. 

Luciferi  rudis,   exclamet  Melicerta  perisse 

Frontem  de  rebus.    Tibi  recto  vivere  talo 

Ars  dedit,    et  veri  speciem  dinoscere  calles,  105 

Ne  qua  subaerato  mendosum   linniat  auro? 

Quaeque   sequenda  forent,   quaeque  evitanda  vicissim, 

Illa  prius   creta,  mox  haec   carbone  notasti? 

Es  modicus  voti?  prcsso    lare?   dulcis  amicis? 

lam  nunc  astringas,  iam  nunc  granaria   laxes?  uo 

Inque  luto  fixum  possis  transcendere  nummum, 

Nec  glutto   sorbere   salivam  Mercurialem? 

Jlaer  inea  .vmw/,  tcneo^  quum  vere  dixeris,  esto 

Liberque  ac  sapiens,   praetoribus  ac  love  dextro. 

Sin  tu .    quum   fueris  nostrae   paulo   ante   farinae,  115 

Pelliculam  veterem   retines  et   fronte   politus 

\stutam  vapido  servas   sub  pectore  vulpem, 

Quac  dederam  supra^  relego,  funemque  reduco: 

Nil  tibi  concessit  ratio:    digitum   exsere.    peccas, 

Et   quid  tam    parvum  est?  sed  nullo   ture   iitabis,  120 

Haereat  in  stultis  brevis  ut  semuncia   recti. 

Haec  miscere  nefas;  nec,    quum  sis   cetera  fossor, 

Tres  tantum  ad  numeros  salyrum  moveare  Bathylli.  — 

Liber  ego.  —  Unde  datum  hoc  sentis,  tot  subdite  rebus? 

An  dominnm   ignoras,  nisi  quem  vindicta  relaxat?        126 

/  p7wr  et  striyiles  Crispini  ad  balvea  defer^ 

Si  increpuit,   cessas  nngator;  servitium   acre 

Te  nihil  impellit,  nec  quidquam  extrinsecus  intral, 

Quod  nervos  agitet;  sed  si  intus  et  in  iecore  aegro 

Nascuntur  domini,  qui  tu  impunitior   exis  130 

Atque  hic,  quem  ad  strigiies  scutica  et  metus  egil  herilis? 

Mane  piger  stertis. —  Surge,  inquit  Avaritia,   heia 
Surge! —  Negas;  instat:   Surge,  inquit.  —   Non  queo.  — 

Surge.  — 
Et  quid  agam?  —    Rogitas?   en  saperdam   advehe  Ponto, 
Castoreum,  stuppas,  ebenum .   tus,  liibrica  Coa;  135 

Toile  recens  primus  piper  ex  sitiente  camclo; 
Verle  aliquid;    iura.  —  Sed  luppiter  audiet.  —  Eheu! 
Baro  ,   rcgustatum   diffito  terehrare  saiinum 

Conlentus  perages,  si  vivere  cum  love  tendisl  — 

lam  pueris  pellem  succinctus  et  oenophorum  aptas:    140 

Ocius  ad  navem!   nihil  obstat,  quin  trabe  vasta 

Aegaeum  rapias,  nisi  soUers  Luxuria   ante 

Seductum  moneat:    Quo  deinde,  insane,  ruis?  quo  ? 

Quid  tibi  vis?  calido  sub  pectore  mascula  bilis 

Intumuit,  quam  non  exstinxerit  urna  cicutae?  145 

Tun   mare  transilias?  tibi  torta  cannabe  fulto 

Coena  sit  in  transtro,  Veientanumque  rubellum 

Exhalet  vapida  laesuin  pice  sessilis  obba? 

Quid  petis?  ut  nummos ,  quos  hic  quincunce  modesto 

Nutrieras,  peragant  avido  sudore  deunces?  150 

indulge  genio,   carpamus  dulcia!  nostrum  est 

Quod  vivis;  cinis  et  manes  et  fabula  fies. 

Vive  memor  leti!  fugit  hora;  hoc  quod  loquor  inde  est. — 

En  quid  agis?  duplici  in  diversum  scinderis  hamo. 

Hunccine,  an  hunc  sequeris?  subeas  alternus  oportet  155 

Ancipiti  obsequio  dominos,  alternus  oberres. 

Nec  tu,   quum  obstiteris  semel  inslantique  negaris 

Parere  imperio ,   rwpi  iam  mncula^  dicas; 

Nam  et  luctata  canis  nodum  abripit;  ast  tamen  illi, 

Quum  fugit,  a   collo  trahitur  pars  longa  catenae.  —    160 

Dave,   cito,  hoc  credas  iubeo,  finire  dolores 

Praeteritos  meditor  —   crudum  Chaerestratus  unguem 

Adrodens  ait  haec  —  an  siccis  dedecus  obstem 

Cognatis?  an  rem  patriam  rumore  sinistro 

Limen  ad  obscenum  frangam,  dum  Chrysidis  udas        165 

Ebrius  ante  fores  exstincla  cum  face  canto?  — 

Euge,  puer,  sapias,  dis  depellentibus  agnam 

Percute. — •  Sed  censen'  plorabit,  Dave,  relicta?  — 

Nugaris;    solea,   puer,  obiurgabere  rubra. 

Ne  trepidare  velis  atque  artos  rodere  casses!  170 

Nunc  ferus  et  violens;  at  si  vocet,  haud  mora^  dicas. — 

Quidnam  igitur  faciam?  nec  nunc,  quum  accersar  et  ultro 

Supplicet,  accedam?  —  Si  totus  et  integer  illinc 

Exieras,  nec  nunc.  —  Hic,  hic,  quem  quaerimus,  hic  esl, 

Non  in  fesluca,  lictor  quam   iaclat   incptus.  175 

lus  habet  ille  sui  palpo,  quem  ducit  hiantem 

Cretala  ambitio?  vigila  et  cicer  ingere  large 

Rixanti  populo,  nostra  ut  Floralia  possint 

Aprici  meminisse   senes;  quid   pulchrius?    At  quum 

Herodis  venere  dies ,  unctaque  fenestra  180 

Dispositae  pinguem  nebulam  vomuere  lucernae 

Portantes  violas,   rubrumque  araplexa  catinum 

Cauda  natat  thynni,  tumet  alba  fidelia  vino: 

Labra  moves  tacilus  recutitaque  sabbata  palles. 

Tum  nigri  lemures  ovoque  pericula  rupto,  ]85 

Tum  grandes  galli  et  cum  sistro  lusca  sacerdos 

Incussere  deos  inflantes  corpora,  si  non 

Praedictum  ter  mane  caput  gustaveris  alli. 

Dixeris  haec  inter  varicosos  centuriones, 
Continuo  crassum  ridet  Pulfennius  ingens,  190 

Et   centum  Graecos   curto  centusse  licetur. 

Admovil  iam  bruma  foco  te,  Basse,  Sabino? 

lamne  lyra  et  tetrico  vivunt   tibi  pectine  chordae? 

Mire  opifex  numeris  veterum  primordia  vocum 

Atque  marem   strepitum  fidis   intendisse  latinae, 

Mox   iuvenes   agitare  iocos   et  pollice   honeslo  5 

Egregius  lusisse  senex.    Mihi  nunc  Ligus  ora 

Intepet   hibernatque  meum  mare,  qua    latus  ingens 

Dant  scopuli  et  multa   litus  se  valle  receptat. 

Lnnai  portum,  est  operae^  cognoscite  ^  cives! 

Cor  iubet  hoc  Enni,   poslquam  destertuit  esse  10 

Maeonides,  Quintus  pavone  ex  Pythagoreo. 

Ilic  ego  securus  vulgi  et  quid  praeparet   auster 

Infelix  pecori,  securus  et  angulus  ille 

Vicini   nostro  quia  pinguior,  etsi  adeo  oranes 

Ditescant  orti  peioribus,  usque  recusem  15 

Curvus  ob  id  minui  senio,  aut  coenare  sine  uncto, 

Et  signum   in  vapida  naso  tetigisse  lagena. 

Discrepet  his  alius:  geminos,  horoscope,   varo 

Prodiicis  genio.   iSolis  natalibus  est   qui 

Tingal  olus  siccum  muria  vafer  in  calice  empta,  20 

Ipse   sacrum  irrorans  patinae  piper;  hic  bona  denle 

Grandia  magnanimus  peragit  puer.   Utar  ego,  utar, 

Nec  rhombos  ideo  libertis  ponere  lautus, 

Nec  tenues  sollers  turdarum  nosse  salivas. 

Messe  tenus  propria  vive   et  granaria,  fas  est,  26 

Emole;  quid  metuis?  occa,  et  seges  altera  in  herba  est. 

Ast   vocat  officium:  trabe  rupta  Bruttia  saxa 

Prendit  amicws  inops,  remque  omnem  surdaque  vota 

Condidit  lonio;  iacet  ipse  in  litore  et  una 

Ingentes  de  puppe  dei,  iamque  obvia  mergis  30 

Costa  ratis  lacerae:  nunc  et  de  cespite   vivo 

Frange  aliquid,  largire  inopi,   ne  pictus  oberret 

Caerulea  in  tabula.  —    Sed  coenam  funeris  heres 

Negliget,  iratus  quod  rem  curtaveris;  urnae 

Ossa  inodora  dabit,  seu  spirent  cinnama  surdum,  35 

Seu  ceraso  peccent  casiae,  nescire  paratus.  — 

Haec  cinere  ulterior  metuas?  —    Et  Bestius  urget 

Doctores  Graios :    Ita  fit^  postquam  sapere  urbi 

Cum  pipere  et  palmis  venit ,  nostrum  hoc  maris  expers ; 

Foenisecae  crasso  mtiariint  unguine  pultes,  40 

Tune  bona  incolumis  minuas? —  At  tu,   meus  heres 

Quisquis  eris,  paulum  a  turba  seductior  audi: 

0  bone,  num  ignoras?  missa   est  a   Caesare  laurus 

Insignem  ob  cladem  Germanae  pubis,  et  aris 

Frigidus   excutitur  cinis,  ac  iam  postibus  arma,  45 

lam  chlamydes  regum,  iam  lutea  gausapa   captis 

Essedaque  ingentesque  locat  Caesonia  Rhenos. 

Dis  igitur  genioque  ducis  centum  paria  ob  res 

Egregie  gestas  induco;   quis  vetat?  aude. 

Vae,  nisi  connivesl  oleum  artocreasque  popello  50 

Largior;  an  prohibes?  dic  clare!  Non  adeo^  inquis, 

Exossatus  ayer  iuxta  est.    Age,  si  mihi  nulla 

lam  reliqua  ex   amitis,  patruelis  nulla,  proneptis 

Nulla  manet  patrui,  sterilis  matertera  vixit, 

Deque  avia   nihilum  superest,  accedo  Bovillas  55 

Clivumque  ad  Virbi,  praesto  est  mihi  Manius  heres.  — 

Progenies  terrae  ?  —  Quaere  ex  me ,  quis  mihi  quartus 
Sit  pater:  haud  prompte,  dicam  tamen;  adde  eliain  unum, 
Unum   etiam:  terrae   est  iam  Glius,   et  mihi   ritu 
Manius  hic  generis  prope  maior  avunculus  exit.  60 

Qui  prlor  es,   cur  me   in  decursu  lampada  poscas? 
Sum  tibi  Mercurius;  venio  deus  huc  ego  ut  ille 
Pingilur;  an  renuis?  vin'  tu  gaudere  relictis? 
Deest  aliquid  summae:  minui  mihi ;    sed   tibi   totum  esl, 
Quidquid  id  est.   Ubi  sit,   fuge  quaerere,  quod  mihi  qiion- 

dam  65 

Legarat  Tadius,  neu   dicta  repone  paterna: 
Fenoris   accedat  merces;  hinc  exime  sumptus!  — 
Quid  reliquum  est?  —    Reliquum?  nunc,  nunc  impensius 

unge, 
Unge,  puer,  caulesl   mihi  festa  luce   coquatur 
Urtica  et  lissa  fumosum  sinciput  aure,  70 

Ut  tuus  iste  nepos   olim  satur  anseris   exlis, 
Quum  morosa   vago  singultiet  inguine  vena, 
Patriciae  immeiat  vulvae?   mihi  trama  figurae 
Sit  reliqua,  ast  illi  tremat  omento  popa  venter? 
Vende  animam  lucro  ,  mercare   atque  excute  sollers       75 
Omne  latus  mundi,   nec  sit  praestantior  aller 
Cappadocas  rigida   pingues  plausisse  catasla; 
Rem   dupliciL  —  Feci;    iam  triplex,  iam  mihi  quarto, 
lam  decies  redit  in  rugam:  depinge,  ubi  sistam.  — 
Inventus,  Chrysippe,   tui   Hnitor  acervi.  80 

